สั่งย้าย แจ้งข้อหา ร.ต.ท.ยิงดับชายคลั่ง ประมาทเป็นเหตุให้ถึงแก่ความตาย 
แจ้งข้อหา รองสารวัตร ตำรวจปืนโหด ยิงชายเมาคลั่ง ชัก 9 มม. กระหน่ำ 4 นัด กระทำโดยประมาทเป็นเหตุให้ผู้อื่นถึงแก่ความตาย พร้อมสั่งย้ายชั่วคราว พบโดนฟันหัว ยังนอนรักษาตัวที่รพ. ผกก.ยืนยัน ญาติผู้ตายได้รับความเป็นธรรมแน่นอนวันที่ 27 กรกฎาคม พ.ต.อ.กวีศักดิ์ สุขบาง ผกก.สภ.โพนสวรรค์ จ.นครพนม เปิดเผยความคืบหน้าคดี ตำรวจเข้าระงับเหตุชายเมาคลั่ง จนมีการทำร้ายร่างกายและชายเมาสุราถูกยิงเสียชีวิต ในพื้นที่ บ้านค้อ ต.บ้านค้อ อ.โพนสวรรค์ เหตุเกิดเมื่อวันที่ 25 กรกฎาคม ล่าสุด ได้รับมอบหมายจาก พล.ต.ต.ธนชาติ รอดคลองตัน ผบก.ภ.จว.นครพนม ให้สอบสวนดำเนินคดีไปตามขั้นตอน ให้ความเป็นธรรมทั้ง 2 ฝ่าย(อ่านข่าว-คลิป)ภายหลังญาติผู้ตายได้นำหลักฐานเข้าแจ้งความดำเนินคดีกับ ร.ต.ท.วิจิตร บางปลา อายุ 58 ปี รองสารวัตรสอบสวน สภ.โพนสวรรค์ พนักงานสอบสวน ได้รับเป็นคดี พร้อมแจ้งขอกล่าวหาไว้ในเบื้องต้น คือ กระทำโดยประมาท และการกระทำนั้นเป็นเหตุให้ผู้อื่นถึงแก่ความตาย ซึ่งตำรวจนายดังกล่าวรับทราบข้อกล่าวหาแล้ว แต่ยังต้องรอสอบสวนเพิ่มเติม เนื่องจากยังอยู่ช่วงการฟักฟื้นรักษาตัวจากบาดเจ็บถูกผู้ตายฟันศีรษะ ในส่วนของพนักงานสอบสวนพิจารณาแล้วสามารถปล่อยตัวชั่วคราว ไม่ต้องส่งฝากขัง รอขั้นตอนการสอบสวน นอกจากนี้ ตำรวจภูธรจังหวัดนครพนมได้มีคำสั่งย้ายให้ไปช่วยราชการประจำที่ศูนย์ปฏิบัติการตำรวจภูธรจังหวัดนครพนม เพื่อไม่ให้กระทบต่อการดำเนินคดีพ.ต.อ.กวีศักดิ์ กล่าวอีกว่า สำหรับการดำเนินคดี จะแบ่งออกเป็น 3 ส่วน ส่วนแรก คือ ญาติผู้ตายแจ้งความดำเนินคดีเอาผิดกับตำรวจ ซึ่งจะต้องรอขบวนการสอบสวน รวมถึงรอการส่งศพผู้ตาย คือ นายลำเพย จำปา อายุ 48 ปี ไปชันสูตร แต่ติดช่วงวันหยุดยาว รอส่งไปชันสูตรที่สถาบันนิติเวช จ.ขอนแก่น ในวันที่ 29 กรกฎาคมนี้ ในส่วนของความผิดอื่นๆ จะต้องรอสรุปพยานหลักฐานสามารถแจ้งเพิ่มเติมได้ รวมถึงประเด็นของเจตนาฆ่าหรือไม่ รวมถึงกระทำเกินกว่าเหตุหรือไม่ จะต้องรอขั้นตอนการสอบสวน ตอนนี้เพียงแจ้งข้อหาเบื้องต้นตามพยานหลักฐานในส่วนที่ 2 ทางตำรวจ ได้มีการแจ้งข้อหาสำหรับผู้เสียชีวิต ซึ่งเป็นขั้นตอนทางกฎหมาย ในความผิด 2 ข้อหา คือ ต่อสู้ขัดขวางเจ้าพนักงานในการปฏิบัติตามหน้าที่โดยมีหรือใช้อาวุธมีด และข้อหาพยายามฆ่าเจ้าพนักงานซึ่งกระทำการตามหน้าที่ เพราะมีพยานหลักฐาน ผู้ตายใช้อาวุธมีดทำร้ายร่างกายตำรวจจนได้รับบาดเจ็บเช่นกันส่วนที่ 3 ตำรวจจะได้เข้าไปพูดคุยวางแนวทางการดูแลเยียวยาครอบครัวผู้เสียหายในส่วนที่ได้รับผลกระทบ ซึ่งเป็นส่วนสำคัญที่ตำรวจจะต้องดูแล ไม่ว่าจะผิดหรือถูก เพราะเกิดความสูญเสีย โดยยืนยันขอให้ประชาชน มั่นใจในการทำงานของตำรวจเกี่ยวกับการดำเนินคดี เพราะขึ้นอยู่กับพยานหลักฐาน ถึงแม้คู่กรณีจะเป็นตำรวจ หรือชาวบ้าน จะต้องมีมาตรฐานในการดำเนินคดีเช่นเดียวกัน ไม่เข้าข้างฝ่ายหนึ่งฝ่ายใด หากพยานหลักฐานสรุปว่าตำรวจกระทำผิดจะต้องได้รับโทษ ซึ่งต้องรอขั้นตอนการดำเนินคดี ขอให้มั่นใจตำรวจทำงานเต็มที่ ตรงไปตรงมา.
แจ้งข้อหา รองสารวัตร ตำรวจปืนโหด ยิงชายเมาคลั่ง ชัก9มม.กระหน่ำ 4 นัด กระทำโดยประมาทเป็นเหตุให้ผู้อื่นถึงแก่ความตาย พร้อมสั่งย้ายชั่วคราว พบโดนฟันหัว ยังนอนรักษาตัวที่รพ. ผกก.ยืนยัน ญาติ
ตำรวจยิงคนตาย,ตำรวจยิงชาวบ้าน,ตำรวจยิงชายคลั่ง,ตำรวจยิงคนเมา,คลิปตำรวจยิงซ้ำ,ข่าวทั่วไป